185 



ser over Jakobshavns-Gletscher til Nunatarssuak og 

 dennes Østspids ; man kan ligeledes se Dele af Ekaluit- 

 Nunatap-Tasia og Ekalnit-Nunatà. Disse topografiske 

 Enkeltheder er blevet indført paa Kortet. 



Øst for Søen findes et lille Omraade af Fjeldskraaninger, 

 der ikke er bevokset med Lav, og som derfor er lysegraat. 

 Rimeligvis har Isen for nylig med en Tunge hængt ned herover. 

 Stedet synes ogsaa at være antydet paa Hammers Kort. 



Da Søen ligger saa aaben, er Vegetationen meget sparsom, 

 selv paa Nordsiden^ der dog beskyttes af de ovenfor omtalte 

 Fjelde. Nogle enkelte Steder er dog Birkebuskene ret godt ud- 

 viklede, og i en Fure, som en lille Elv havde skaaret i en 

 Endemoræne, der strakte sig langs den nordlige Del af Søen, 

 voksede Salix glauca oprejst og naaede en Højde af 1.3 m. En 

 Skare Rødirisker holdt til i dens Grene. Vegetationen paa 

 Morænen var, saaledes som det altid er Tilfældet, meget spar- 

 som. Mest fremtrædende var den sorte traadede Liken, dernæst 

 enkelte Græsser og Halvgræsser, hist og her en Dri/as, Saxi- 

 fraga tricuspidata, Silène acaulis og endnu sjældnere nogle 

 Eksemplarer af Salix glauca og Betula nana. 



Efter et have faaet et foreløbigt Overblik over Egnen om- 

 kring Ekaluit vendte vi tilbage til E kalui t-Tupers ua. 

 Næste Morgen var Alangordlek saa langt, som vi kunde se, 

 tillagt med Tyndis. Grønlænderne blev naturligvis noget be- 

 kymrede ved Situationen og ønskede at komme af Sted, saa 

 snart ske kunde. Med Aarerne slog vi Isen itu og kom om- 

 sider ud i aabent Vand i Tasiussak. Her viste Vandet en 

 Temperatur af 1.2°. Det kolde Smeltevand i det indre af is- 

 fjorden fremmer selvfølgelig i høj Grad Islæget. Om Aftenen 

 naaede vi К e к e r t a r s s u n g u i t - T u p e r s s u a , hvor vi slog 

 Telt. Den følgende Dag gik jeg over Keke rtar ssungui t- 

 Kulà til Teltpladsknuden for at iagttage Forandringer i Isfjor- 

 den. Der var forøvrigt ikke noget interessant at opdage; det 

 tidligere omtalte isfjeld i oprindelig Stilling var forsvundet. 



